Държавен вестник, бр. 46, 2004 г., стр. 17

Б Р О Й  46
Д Ъ Р Ж А В Е Н   В Е С Т Н И К
С Т Р .  17
МИНИСТЕРСТВО
НА ОБРАЗОВАНИЕТО И НАУКАТА
СПОРАЗУМЕНИЕ
между Министерството на образованието
и науката на Република България и Минис-
терството на образованието и изследванията
на Румъния за сътрудничество в областта на
науката, технологиите и иновациите
(Утвърдено с Решение № 683 от 26 септември
2003 г. на Министерския съвет. В сила от 31
март 2004 г.)
Министерството на образованието и наука-
та на Република България и Министерството
на образованието и изследванията на Румъния
(по-нататък в текста наричани “страните”),
като признават важната роля на науката, тех-
нологиите и иновациите за напредъка на наци-
оналните им икономики,
водени от желанието да развиват и укрепват
сътрудничеството в областта на науката, тех-
нологиите и иновациите, базиращо се на рав-
ноправие и взаимна изгода,
в изпълнение на Спогодбата между прави-
телството на Република България и правител-
ството на Румъния за сътрудничество в област-
та на образованието, науката и културата, под-
писана в Букурещ на 10 ноември 1998 г.,
се споразумяха:
Член 1
Страните подкрепят и развиват сътрудни-
чеството в областта на науката, технологиите и
иновациите на основата на равноправието и вза-
имната изгода, в съответствие с разпоредбите
на това споразумение и действащото в държава-
та на всяка от страните законодателство.
Член 2
Сътрудничеството се осъществява в следни-
те конкретни форми:
а. съвместно участие в рамковите програми
на ЕС за изследвания, технологично развитие и
демонстрационни дейности, европейски и ре-
гионални програми и взаимно отваряне на на-
ционални програми;
б. съвместни изследвания на основата на кон-
кретни проекти във взаимно договорени облас-
ти на науката, технологиите и иновациите;
в. обмен на учени и специалисти;
г. обмен на научна и технологична информа-
ция и документация, включително и по елект-
ронен път;
д. организиране и участие в съвместни науч-
ни конференции, симпозиуми, семинари, науч-
ни срещи, изложби и др.;
е. съвместно използване на научни и изсле-
дователски средства и научно оборудване, вклю-
чително и взаимен достъп до уникална апара-
тура, на основата на реципрочност и според
действащото в държавите на всяка от страните
законодателство;
ж. директни контакти и обмен на иноваци-
онни технологии между български и румънс-
ки академични звена, научноизследователс-
ки центрове, институти и други научни ор-
ганизации;
з. проучване на възможностите за създаване
на съвместни предприятия, центрове по компе-
тентност и други организации в приоритетните
технологични и иновационни области;
и. други форми на сътрудничество в областта
на науката, технологиите и иновациите, които
могат да възникнат в процеса на изпълнение на
това споразумение и са взаимно договорени.
Член 3
1. За изпълнението на това споразумение се
учредява Смесена комисия за сътрудничество
в областта на науката, технологиите и инова-
циите (по-нататък в текста наричана “смесена
комисия”).
2. Задачите на смесената комисия са след-
ните:
а. да провежда консултации по проблемите
на националната научна и технологична поли-
тика и икономическо и правно регулиране в
тази област;
б. да договаря областите и формите на сът-
рудничество;
в. да създава благоприятни условия за реа-
лизирането на това споразумение;
г. да улеснява изпълнението на съвместни
програми и проекти;
д. да обменя мнения относно съвместни пер-
спективи на двустранното сътрудничество в
областта на науката, технологиите и иновации-
те, както и да проучва нови предложения за
развиване на сътрудничеството.
3. Смесената комисия се събира на всеки две
години, последователно в Република България
и в Румъния, като всяка среща приключва с
подписването на протокол, който ще съдържа
заключенията и предложенията на тези съвмес-
тни срещи. Освен това тя ще се свиква по всяко
време, когато смесената комисия счете това за
необходимо.
4. Смесената комисия включва по равен брой
представители от всяка страна и може да разра-
боти свои собствени процедурни правила.
Член 4
1. Областите на сътрудничество се догова-
рят от смесената комисия. Партньорите по съ-
ответните теми подписват съвместни работни
програми за постигане на набелязаните цели.
2. Страните поощряват определянето на
крайните срокове и финансовите условия, кои-
то са насочени към установяването на трайно
сътрудничество между заинтересованите ведом-
ства, научни институти, научни дружества, ака-
демични звена и други изследователски цент-
рове (по-нататък в текста наричани “сътрудни-
чещи си партньори”).